# CONSILUL JUDEȚEAN SATU MARE

**PROCES-VERBAL**

**al desfășurării ședinței extraordinare a Consiliului Județean Satu Mare**

**din data de 20.01.2023, ora 12.00**

*Domnul președinte Pataki Csaba:*

 Bună ziua! Bine ați venit!

 Ședinţa a fost convocată în baza Dispoziţiei nr. 7/17.01.2023 a preşedintelui consiliului judeţean, prin invitarea telefonică şi invitarea scrisă a consilierilor, transmisă electronic, prezentarea comunicatului pe site-ul consiliului judeţean și afişarea acestuia la sediul instituţiei.

 Sunt prezenți: 28, din totalul de 32 de aleși locali în funcție (inclusiv subsemnatul) ;

 Lipsesc: doamna consilier: Lazăr Mariana Andaluzia și domnii consilieri: Bartok Gurzău Dorin Ioan, Gindele Emeric, Tasnadi Ștefan.

 Majoritatea consilierilor în funcţie fiind prezenţi, şedinţa este legal constituită.

 **Ordinea de zi comunicată,** este următoarea:

 **1.PROIECT DE HOTĂRÂRE** pentru aprobarea repartizării pe unități administrativ-teritoriale a sumei corespunzătoare cotei de 6% din impozitul pe venit, fond aflat la dispoziția consiliului județean, în conformitate cu prevederile art. 6 alin. (6) din Legea bugetului de stat pe anul 2023, nr. 368/2022

 **2. PROIECT DE HOTĂRÂRE** pentru modificarea și completarea Hotărârii Consiliului Județean Satu Mare nr. 38/2020 privind aprobarea proiectului „ROcHUs – Care for health in Satu Mare and Szabolcs-Szatmár-Bereg counties”, a cheltuielilor legate de proiect și a parteneriatului aferent proiectului, în vederea depunerii acestuia în fază de Aplicație Completă, cu modificările și completările ulterioare

 Supun aprobării proiectul ordinii de zi*.*

 **Rezultatul votului se prezintă, după cum urmează:** voturi pentru:28;voturi împotrivă: 0; abțineri 0; neparticipări 0 .

 Ordinea de zi **a fost** aprobată, în unanimitate, cu 28 voturi pentru. Mulțumesc.

##

Înainte de a trece la discutarea materialelor de pe ordinea de zi, reamintesc obligația legală ce revine consilierilor judeţeni de a nu participa la adoptarea hotărârilor față de care s-ar afla în vreuna dintre situaţiile de ,, *conflict de interese”* prevăzute la art. 228 alin. (1) din O.U.G. nr.57/2019 privind Codul administrativ, având în vedere faptul că hotărârile adoptate cu încălcarea acestor prevederi sunt lovite de nulitate absolută.

**Propun să trecem la dezbaterea punctelor înscrise pe ordinea de zi:**

 **1.PROIECT DE HOTĂRÂRE** pentru aprobarea repartizării pe unități administrativ-teritoriale a sumei corespunzătoare cotei de 6% din impozitul pe venit, fond aflat la dispoziția consiliului județean, în conformitate cu prevederile art. 6 alin. (6) din Legea bugetului de stat pe anul 2023, nr. 368/2022

 *Comisia pentru activități economico-financiare?*

 *Domnul consilier Veron Andrei Ștefan: aviz favorabil.*

 *Domnul președinte Pataki Csaba:*

 *Mulțumesc.*

 *Comisia pentru realizarea lucrărilor publice, construcții și modernizarea drumurilor de interes județean, investiții?*

 *Domnul consilier Kira Beniamin: aviz favorabil.*

*Domnul președinte Pataki Csaba:*

*Mulțumesc.*

 *Comisia de muncă și protecție socială, sănătate și familie, protecția copilului?*

 *Doamna consilier Dobra Carmen Maria: aviz favorabil.*

*Domnul președinte Pataki Csaba:*

*Mulțumesc.*

 *Comisia pentru protecția mediului, turism și agricultură?*

 *Domnul consilier Balogh Sandor: aviz favorabil.*

*Domnul președinte Pataki Csaba:*

*Mulțumesc.*

 *Comisia pentru învățământ, activități social-culturale, culte, sport și tineret?*

*Domnul consilier Mureșan Ștefan: aviz favorabil.*

*Domnul președinte Pataki Csaba:*

*Mulțumesc.*

 *Comisia pentru administrarea domeniului public și privat al județului, dezvoltare urbanistică, conservarea monumentelor istorice și de arhitectură, amenajarea teritoriului?*

 *Doamnul consilier Marincaș Gheorghe: aviz favorabil.*

*Domnul președinte Pataki Csaba:*

 *Mulțumesc.*

 *Comisia de dezvoltare regională, cooperare internă și internațională, parteneriate interne și internaționale?*

 *Domnul consilier Erdei Robert Gyula: aviz favorabil.*

*Domnul președinte Pataki Csaba:*

 *Mulțumesc.*

 *Comisia juridică, de disciplină, administrație publică, relații cu cetățenii, probleme ale minorităților?*

*Doamna consilier Mărginean Maria Eva: aviz favorabil.*

*Domnul președinte Pataki Csaba:*

 *Mulțumesc.*

 **Proiectul** **se aprobă cu votul majorității consilierilor în funcție.**

 Dacă sunt observații? Ca o observație. Am avut o întâlnire cu primarii. Aceștia au solicitat la acest capitol o sumă, în cuantum de peste 600 mil. lei, dar fondul disponibil este de 38.176.000 lei. Noi le-am fi acordat toată această sumă, de 600 mil lei., care au solicitat-o, dar a trebuit să luăm o decizie echilibrată. Eu consider că sunt câteva poziții, care sunt de interes județean. De exemplu: finalizarea plății asfaltului din localitatea Pomi, cofinanțările care apar la proiectul cu apă și canalizare din localitatea Săuca. Orașele și municipiile, împreună cu județul trebuie să încheie toate proiectele aflate în derulare, prin POR, în anul 2023. Dacă nu vor fi ajutați din acest fond, riscă să nu își finalizeze proiectele și atunci vor intra în colaps financiar. Din acest motiv, municipiile și orașele au primit o sumă mai mare. Diferența între comune nu depășește 10% din suma minima, la suma maximă.

 Dacă mai sunt observații?

 Dacă nu, supun spre aprobare proiectul de hotărâre.

 **Rezultatul votului se prezintă, după cum urmează:** voturi pentru: 24.

***Au votat*** ”***pentru***” ***:24***, respectiv Pataki Csaba – președinte, Buzgău Oliviu Aurel - vicepreședinte, Cornea Lenuța -Titiana – vicepreședinte, Antal Annamaria-Sidonia, Balogh Sandor, Barta Zoltan, Belbe Ioan, Blidar Ileana, Dobra Carmen Maria, Erdei Robert- Gyula, Fanea Imola, Filip Cătălin -Marian, Gál Ilona Gyongyi, Godza Zsolt Tiberiu, Kaiser Ștefan, Lászlo Róbert István, Marincaș Gheorghe,Mărginean Maria Eva, Miclea Narcis-Vasile-Marian, Mureșan Ștefan, Pacz Camelia Maria, Pop Liviu, Urs Beniamin, Veron Andrei -Ștefan – consilieri județeni.

***Au votat* ”*impotrivă*” *: -***

***S-au* ”*abținut*” *de la vot : -***

”***Neparticipări***” ***la vot : - 4, respectiv doamnele consilier Giurgiu Kovacs Monica Silvia, Merker Andrea și domnii consilieri, Avorniciți Neculai, Kira Beniamin.***

**Total voturi –24 din care : pentru –24 împotrivă – 0 abţineri –0.**

**Hotărârea a fost adoptată cu 24 voturi pentru.**

 **2. PROIECT DE HOTĂRÂRE** pentru modificarea și completarea Hotărârii Consiliului Județean Satu Mare nr. 38/2020 privind aprobarea proiectului „ROcHUs – Care for health in Satu Mare and Szabolcs-Szatmár-Bereg counties”, a cheltuielilor legate de proiect și a parteneriatului aferent proiectului, în vederea depunerii acestuia în fază de Aplicație Completă, cu modificările și completările ulterioare

*Comisia pentru activități economico-financiare?*

*Domnul consilier Veron Andrei Ștefan: aviz favorabil.*

*Domnul președinte Pataki Csaba:*

*Mulțumesc.*

 *Comisia pentru realizarea lucrărilor publice, construcții și modernizarea drumurilor de interes județean, investiții?*

 *Domnul consilier Kira Beniamin: aviz favorabil.*

*Domnul președinte Pataki Csaba:*

 *Mulțumesc.*

 *Comisia de dezvoltare regională, cooperare internă și internațională, parteneriate interne și internaționale?*

*Domnul consilier Erdei Robert Gyula: aviz favorabil.*

*Domnul președinte Pataki Csaba:*

 *Mulțumesc.*

 *Comisia de muncă și protecție socială, sănătate și familie, protecția copilului?*

*Doamna consilier Dobra Carmen Maria: aviz favorabil.*

*Domnul președinte Pataki Csaba:*

*Mulțumesc.*

 *Comisia juridică, de disciplină, administrație publică, relații cu cetățenii, probleme ale minorităților?*

*Doamna consilier Mărginean Maria Eva: aviz favorabil.*

*Domnul președinte Pataki Csaba:*

*Mulțumesc.*

**Proiectul** **se aprobă cu votul majorității consilierilor în funcție.**

 Dacă sunt observații? Dacă îmi permiteți. Este un proiect foarte important, fiind proiectul cel mai mare, din punct de vedere a sumei, cât și a impactului. Proiectul în sine, merge mai departe. Noi ne retragem numai cu partea de construcții. Spitalul rămâne în proiect., Practic, este imposibil din cofinanțarea asigurată, în sumă de 9, 6 mil euro prin Programul România-Ungaria, realizarea unei astfel de investiție. După actualizarea devizului și după introducerea spațiului de refugiu, ca modificare legislativă, referitoare la război, devizul, la ora actuală, este de 162 mil.lei. Dacă noi am rămâne ”agățați”în acest contract de finanțare, ar trebui să suportăm cu 120 mil lei, din bugetul propriu și să finalizăm construcția până la sfârșitul acestui an.

 Din păcate, în România este foarte greu de autorizat o astfel de lucrare complexă. Nu este vinovat nimeni, că între timp, s-au triplat costurile estimate din studiul de fezabilitate. Este o investiție matură. Am trecut prin licitație. Avem constructor și în câteva zile, vom avea autorizația de construcție. Documentele s-au refăcut să fie valabile conform Regulamentului CNI, unde acest proiect merită să fie inclus. Nu este vreun interes a uneia sau alteia dintre forțele politice. Va trebui să-l susținem împreună cu toți parlamentarii județului, să fie inclus. Nu a putut fi inclus, ulterior, deoarece a fost în dublă finanțare. Nu a putut fi cuprins în lista PNRR, cum au fost cuprinse alte 24 de obiective, de departe mult mai imature, neavând nicio documentație la bază. Dar, după venirea actului adițional de modificare, vom putea depune la CNI. Am solicitat aprobare și pentru depunerea către CNI, unde ne lipsește un singur act, proiectul de hotărâre de-a ceda CNI-ului, atât proiectul tehnic în sine, cu toate autorizațiile, cât și contractul de execuție.

 Banii se reîntorc prin Programul România-Ungaria și se redistribuie între proiectele pentru care am solicitat fonduri suplimentare. Vă dau 3 exemple: avem un proiect tot pe acest pachet, al Muzeului, unde datorită creșterilor de prețuri, din cauza măririi salariului minim pe economie în domeniul construcțiilor, initial cofinanțarea noastră a fost de 2 mil. lei, acum a ajuns la 8,5 mil lei. Am depus o cerere de suplimentare de 1,2 mil. lei, adică pe 6 mil lei.

 Spitalul a depus două cereri de suplimentare: una pentru acest proiect. Banii din construcție se întorc, iar ei au solicitat o suplimentare de 2 mil euro, pentru echipamente. Pentru alt proiect care se referă la dotări, spitalul a mai depus o cerere, în sumă de 375 mii euro. Banii se întorc, râmân în județ și vor fi distribuiți spre alte proiecte. Județul nu a pierdut acești bani. Noi nu ne putem permite să rămânem cu acest proiect, deoarece ar trebui să cofinanțăm acest proiect cu 120 mil lei. Din cotele TVA pentru echilibrare am primit 50 mil lei, în total. Cu acești bani va trebui să susținem și alte investiții. Lucrăm la proiectul de buget, unde și așa va trebui să susținem investițiile cu 260 mil lei în acest an. Peste 240 mil. provin din sume atrase. Din banii distribuiți prin Legea bugetului nu putem să facem niciun pic de dezvoltare. Să intre tot în investiții acești bani.

 Dacă mai sunt observații?

 Dacă, nu supun spre aprobare proiectul de hotărâre.

 **Rezultatul votului se prezintă, după cum urmează:** voturi pentru: 28.

 ***Au votat*** ”***pentru***” ***:28***, respectiv Pataki Csaba – președinte, Buzgău Oliviu Aurel - vicepreședinte, Cornea Lenuța -Titiana – vicepreședinte, Antal Annamaria-Sidonia, Avorniciți Neculai, Balogh Sandor, Barta Zoltan, Belbe Ioan, Blidar Ileana, Dobra Carmen Maria, Erdei Robert- Gyula, Fanea Imola, Filip Cătălin -Marian, Gál Ilona Gyongyi, Godza Zsolt Tiberiu, Giurgiu Kovacs Monica Silvia, Kaiser Ștefan, Kira Beniamin, Lászlo Róbert István, Marincaș Gheorghe, Mărginean Maria Eva, Merker Andrea,Miclea Narcis-Vasile-Marian, Mureșan Ștefan, Pacz Camelia Maria, Pop Liviu, Urs Beniamin, Veron Andrei -Ștefan – consilieri județeni.

***Au votat* ”*impotrivă*” *: -***

***S-au* ”*abținut*” *de la vot : -***

”***Neparticipări***” ***la vot : -***

**Total voturi –28 din care : pentru –28 împotrivă – 0 abţineri –0.**

**Hotărârea a fost adoptată, în unanimitate, cu 28 voturi pentru.**

  Ordinea de zi fiind epuizată, declar închisă şedinţa extraordinară și vă mulţumesc pentru participare.

**PREȘEDINTE, SECRETAR GENERAL AL JUDEȚULUI,**

 **Pataki Csaba Crasnai Mihaela Elena Ana**

 Red/tehn.

 F.C. 2 expl.